
	MANYLEB ASESU LEFEL 4 



	Rhaglen:
	BA Add SAC

	Modwl:
	ECAD4013C Dysgwyr, ysgolion a chymunedau: Ble ydw i’n addysgu?

	Cod y modwl:
	ECAD4013C
	Cyfraniad at Asesiad Cyffredinol y Modwl  (%):
	100%

	Darlithydd:
	Jayne Morgan
	Gwiriwr Mewnol:
	Karl Jones

	Teitl yr Aseiniad:
	Poster digidol, o’r enw “Dechrau wrth fy nhraed”, lle rydych yn amlinellu’n fyr y ffyrdd y mae ysgolion yn gweithio gyda rheini a’r gymuned ehangach. Dylai  sylwebaeth ddilyn y poster. Yn y sylwebaeth, esboniwch sut mae cyfleoedd a heriau yng nghymuned ysgol yn dylanwadu ar addysgu, dysgu, ac agweddau eraill ar yr ysgol, e.e. lles disgyblion. Dangoswch eich dealltwriaeth drwy gyfeirio at y syniadau, cysyniadau a llenyddiaeth mewn darlithoedd a’ch profiadau Pontio.
	Nifer o eiriau (neu’r cyfwerth): 
	3,000

	Dyddiad cyflwyno:
	Dydd Llun, 16 Ionawr 2023
	Dyddiad dychwelyd marciau dros dro ac adborth ysgrifenedig: 
	Dydd Llun 13 Chwefror 2023

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   



	Deilliannau Dysgu’r Modwl 
(o faes llafur y modwl)

	
· deall cyd-destun datblygu’r cwricwlwm a diwygio addysgol yng Nghymru – beth mae’n ei olygu i addysgu yng Nghymru.  

· dangos dealltwriaeth glir o’r ffyrdd y trefnir ysgolion a sut y cynllunnir y cwricwlwm i fodloni anghenion y dysgwyr.  

dechrau mynd i’r afael ag ymchwil cyfredol i nodi sut mae cymunedau, teuluoedd ac ysgolion yn dylanwadu ar addysgu a dysgu.














































	
DISGRIFIAD O’R DASG




Poster (1,000 o eiriau +/-)

Poster digidol, o’r enw “Dechrau wrth fy nhraed”, lle rydych yn amlinellu’n fyr sut mae ysgol yn gweithio gyda rheini a’r gymuned ehangach. Dylai sylwebaeth ddilyn y poster.

· Fe ddylech seilio eich poster ar yr hyn y gwnaethoch ei ddysgu yn ystod y gweithgareddau Pontio, yn arbennig Pontio 2.
· Dylech ystyried yr ysgol gyfan a’r berthynas rhwng y dysgwyr, yr ysgol a’r gymuned leol. Gallwch ystyried pob un yn unigol ond defnyddiwch y poster i gyflwyno’r perthnasoedd rhyngddynt. 
· Fe ddylai eich gwaith gynnwys yr arfer da a welsoch yn y perthnasoedd rhwng rhanddeiliaid. 
· Dylai eich poster ddangos natur y gymuned o ran ei diwylliant, iaith, ffydd a chyd-destun economaidd-gymdeithasol. Dylech gynnwys rhai manylion am yr ysgol ond cadwch y wybodaeth hon yn ddienw.
· Dylech ddefnyddio delweddau gweledol yn eich poster a dylai’r wybodaeth fod wedi’i gosod yn glir i’r darllenwyr.
· Dylech gymryd yn ganiataol bod cynulleidfa’r poster yn gydweithwyr addysg proffesiynol, a dylech ddefnyddio iaith ffurfiol, academaidd. 


Mae poster academaidd yn ffordd o gyflwyno gwybodaeth mewn ffordd weledol ond addysgiadol. Dyma brif nodweddion poster academaidd: 
· dylai dynnu sylw, gyda theitl byr a chlir a dylid gallu ei ddarllen o bellter 
· mae’n defnyddio pwyntiau bwled/penawdau/adrannau ag is-deitlau i’w gwneud yn haws ei ddarllen a’i ddilyn 
· mae’n cynnwys testun clir a chryno  
· mae’n gwneud defnydd effeithiol o graffeg, lliw a ffontiau 
· mae wedi’i osod allan mewn ffordd daclus, cyson (nid ‘traethawd’ wedi’i ddatgymalu) 
Bydd angen i chi gyflwyno poster academaidd maint A3 (mewn fformat PDF) i Turnitin.      

Sylwebaeth (2,000 o eiriau +/-)

Esboniwch sut mae cyfleoedd a heriau yng nghymuned yr ysgol yn dylanwadu ar yr addysgu, dysgu, ac agweddau eraill ar yr ysgol, e.e. lles disgyblion. Dangoswch eich dealltwriaeth drwy gyfeirio at y syniadau, cysyniadau a llenyddiaeth mewn darlithoedd, deunydd rydych wedi’i ddarllen a’ch profiadau Pontio. Mae angen i chi ddangos eich gwybodaeth a’ch dealltwriaeth am natur yr ysgolion a chymunedau lle byddwch yn addysgu. Wrth wneud hynny, mae angen i chi ystyried eich datblygiad proffesiynol fel athro a chyfeirio at rai o’r safonau SAC.
[bookmark: _Hlk85205686]


Strwythur posibl:

Rhagarweiniad (500 o eiriau)

· Amlinellwch yn gryno y cyfleoedd a’r heriau sydd yng nghymuned yr ysgol.
· Dangoswch eich dealltwriaeth drwy gyfeirio at y syniadau, cysyniadau a llenyddiaeth mewn darlithoedd, deunydd ehangach rydych wedi’i ddarllen a’ch profiadau Pontio.

Prif gorff (1,000 o eiriau)

· Esboniwch sut mae cyfleoedd a heriau yng nghymuned yr ysgol yn dylanwadu ar yr addysgu, dysgu, ac agweddau eraill ar yr ysgol, e.e. lles disgyblion. 
· Dangoswch eich dealltwriaeth drwy gyfeirio at y syniadau, cysyniadau, deunydd darllen ehangach a llenyddiaeth mewn darlithoedd a’ch profiadau Pontio.
· Cofiwch gysylltu popeth a ysgrifennwch â llenyddiaeth – llyfrau ac erthyglau academaidd, polisi a dogfennau proffesiynol.

Casgliad (500 o eiriau)

· Crynhowch beth rydych wedi’i ddysgu am y modd mae ysgolion yn gweithio gyda’u cymunedau o’ch profiadau Pontio, eich darlithoedd, eich ymchwil ac ysgrifennu’r aseiniad hwn.
· Esboniwch sut y bydd hyn yn dylanwadu ar yr hyn a wnewch pan fyddwch mewn ysgol. Cysylltwch hyn â’r Safonau Proffesiynol ar gyfer Addysgu ac Arweinyddiaeth (SAC). Efallai yr hoffech wneud hyn ar ffurf 2-3 tharged rydych yn bwriadu eu cyflawni.
· Cofiwch wneud cysylltiadau â’r dystiolaeth a/neu lenyddiaeth i gyfiawnhau eich dewis o dargedau a ffyrdd ymlaen.


Nodiadau:
· Pan ysgrifennir rhif gyda +/- wrth ei ochr, golyga hyn ei fod yn nifer bras o eiriau.
· Cyfanswm geiriau yr aseiniad hwn (poster a sylwebaeth) yw 3,000 o eiriau. Yn unol â rheoliadau’r Brifysgol, fe ddylai eich gwaith fod o fewn 10% o’r nifer o eiriau.

















	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  

Sicrhewch eich bod yn canolbwyntio ar ddarllen llenyddiaeth academaidd e.e. llyfrau, erthyglau a dogfennau sy’n trafod cymunedau dysgu a'r agweddau cwricwlaidd, ieithyddol, crefyddol, diwylliannol neu economaidd-gymdeithasol. Mae llawlyfr y modwl yn cynnwys eich rhestr ddarllen gychwynnol; fodd bynnag, gallech hefyd gynnwys ffynonellau Llywodraeth Cymru, adroddiadau Estyn neu ffynonellau llenyddiaeth addas eraill. Ceisiwch gynnwys amrywiaeth o ffynonellau dibynadwy gan osgoi gorddibyniaeth ar un ffynhonnell benodol. Ceisiwch ddatblygu ansawdd y drafodaeth yn hytrach na’i maint. Sicrhewch eich bod yn cynnwys rhestr gyfeirnodi ar ddiwedd eich ysgrifennu, gan ddilyn y canllaw yn llawlyfr Cyfeirnodi Harvard y Drindod Dewi Sant.

2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  

Dylai’r Poster ddangos eich gwybodaeth a’ch dealltwriaeth o gymuned leol eich ysgol Bontio a’r berthynas rhwng gwahanol randdeiliaid yr ysgol. Lle bo’n berthnasol, dylech ddangos dealltwriaeth o agweddau ieithyddol, diwylliannol, crefyddol ac economaidd-gymdeithasol y gymuned leol. Dylech ddangos dealltwriaeth o gynnwys y cwricwlwm a sut y caiff eich ysgol ei threfnu i gyflwyno’r cwricwlwm. Ceir cyfle i drafod sut y mae’r gymuned yn cael effaith ar drefn yr ysgol a sut y mae’r ysgol a’r gymuned yn gweithio gyda’i gilydd er mwyn addysgu’r disgyblion.

Bydd eich ymateb yn arddangos eich gwybodaeth a’ch dealltwriaeth o natur cymunedau Cymru. Bydd trafod camau datblygu personol yn dangos gwybodaeth a dealltwriaeth o sefyllfa bresennol addysg yng Nghymru.  Dylech drafod amrywiaeth o agweddau gan gynnwys rhai cwricwlaidd, ieithyddol, crefyddol, diwylliannol neu economaidd-gymdeithasol i brofi manylder yr wybodaeth. Peidiwch â phoeni am fod yn hunan-feirniadol wrth osod targedau gwella – nid oes disgwyl i chi fod yn arbenigwyr mewn addysgu ar ddechrau’r cwrs.

3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  

Dylech gyfleu eich dealltwriaeth yn glir yn eich poster. Wrth ddefnyddio graffeg weledol i fynegi eich dealltwriaeth mae angen i chi ei dehongli gyda rheswm. Bydd defnyddio tystiolaeth berthnasol a phriodol wrth gyflwyno’ch gwybodaeth yn cefnogi eich dealltwriaeth. Y nod yw dangos y berthynas rhwng y dysgwyr, yr ysgol a’r gymuned yn eich ysgol Bontio.

Disgwylir i’ch sylwebaeth adnabod y cysylltiadau rhwng deunydd darllen academaidd ac ysgolion a chymunedau yng Nghymru. Dylech gyfiawnhau eich dadansoddiad o natur cymunedau drwy gysylltu â llenyddiaeth academaidd.
 
4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  

Yn eich poster, dylech ddefnyddio data, graffiau, graffeg weledol neu siartiau i gyfleu eich  dealltwriaeth drwy ddelweddau gweledol.

Yn eich sylwebaeth, dylech ystyried eich datblygiad proffesiynol eich hun a gwneud cysylltiadau â’r Safonau Proffesiynol ar gyfer Addysgu ac Arweinyddiaeth (SAC). Dylech adfyfyrio ar y ffordd y gallwch ddatblygu’n broffesiynol. 

5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  

Dylech gyflwyno’r poster â chywirdeb o lefel uchel o ran llenyddiaeth, rhifedd a gallu digidol. Dylech wneud defnydd effeithiol o deitlau, is-deitlau, blychau testun, delweddau gweledol, ffont a lliw i sicrhau bod eich gwybodaeth yn cael ei chyflwyno mewn ffordd broffesiynol. Sicrhewch fod y poster yn caniatáu i’r darllenydd ddarllen a dilyn yr wybodaeth mewn ffordd glir a chydlynol. 

Dylai’r sylwebaeth a gyflwynir gennych gynnwys llythrennedd o lefel uchel. Bydd angen i chi strwythuro eich sylwebaeth yn effeithiol a dylech ddangos y gallu i gyfathrebu’n gydlynol ac effeithiol, gan ddefnyddio iaith broffesiynol, geirfa addas a thôn academaidd. Sicrhewch eich bod yn defnyddio atalnodi cywir ac yn gwirio’r sillafu cyn cyflwyno’r gwaith.



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau. )
	Cosbau Cyflwyno’n Hwyr (ticiwch os yw’n berthnasol)

	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	










	MEINI PRAWF ASESU GENERIG 



	Lefel 4

	Yn unol â’r Framework for Higher Education Qualifications, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol.  Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.



	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

